ห้องอาหารประจำโรงแรมฟลอริดา โรงแรมนี้ดูโทรมๆ เล็กๆ ตั้งอยู่หัวมุมสี่แยกพญาไท ถ้าเพื่อนไม่พามากินนี่คงไม่มีทางจะเลือกเดินเข้ามาแน่ๆ หารู้ไม่ ร้านอาหารที่นี่อาหารอร่อยมากกกก หลังจากได้เข้ามาดินหลายที จะสังเกตว่า คนที่มากินส่วนใหญ่จะเป็นคนมีอายุหน่อย (40-50) พาครอบครัวมากิน อนุมานได้ว่ามีชื่อเสียวมานานพอสมควรแล้ว
สิ่งที่ผมประทับใจที่สุดในร้านนี้คือ "ขนมปังเนย" ครับ ขนมปังของที่นี่จะเนื้อแน่น แต่นุ่ม ตอนอุ่นมาเสิร์ฟ ผิวบางๆ ข้างนอกจะกรอบ รสออกหวานนิดๆ มาพร้อมเนยเค็ม โอ้ว อร่อย แนะนำว่า ให้ทานทันทีตอนที่ยังร้อนๆ นะครับ

เมนูขึ้นชื่ออื่นๆ ที่นี่ ก็จะมี ไส้กรอกเนื่อลูกวัว ซี่โครงหมูบาร์บีคิว หมี่กรอบไทย ประมาณว่า เมนูที่ขึ้นเป็นเมนูแนะนำหน้าแรก เท่าที่เคยสั่งมา (4-5 จาน) ไม่เคยผิดหวังเลยครับ

ที่ผมประทับใจอีกอย่างนึงคือ รายละเอียดเล็กๆ น้อย ของอาหารครับ อย่างเช่น มัสตาร์ด ที่นี่ก้ใช้มัสตาร์ดสด หรือรูปที่โพสต์ไป เค้าแกะเปลือกตรงปลายๆ หางออกให้ด้วย คือเหลือแต่เนื้อกะหางจริงๆ

เป็นหนึ่งในร้านที่นำเสนอจริงๆ ครับ